CELEX: 62007CA0239
Language: da
Date: 2008-10-09 00:00:00
Title: Sag C-239/07: Domstolens dom (Tredje Afdeling) af 9. oktober 2008 — sag med henblik på prøvelse af forfatningsmæssigheden anlagt af Julius Sabatauskas m.fl. (anmodning om præjudiciel afgørelse fra Lietuvos Respublikos Konstitucinis Teismas — Republikken Litauen) (Det indre marked for elektricitet — direktiv 2003/54/EF — artikel 20 — transmissions- og distributionssystemer — tredjeparters adgang — medlemsstaternes forpligtelser — tredjeparters frie adgang til transmissions- og distributionssystemer for elektricitet)

22.11.2008   
            
            
               DA
            
            
               Den Europæiske Unions Tidende
            
            
               C 301/8
            
         Domstolens dom (Tredje Afdeling) af 9. oktober 2008 — sag med henblik på prøvelse af forfatningsmæssigheden anlagt af Julius Sabatauskas m.fl. (anmodning om præjudiciel afgørelse fra Lietuvos Respublikos Konstitucinis Teismas — Republikken Litauen)
   (Sag C-239/07) (1)
   
   (Det indre marked for elektricitet - direktiv 2003/54/EF - artikel 20 - transmissions- og distributionssystemer - tredjeparters adgang - medlemsstaternes forpligtelser - tredjeparters frie adgang til transmissions- og distributionssystemer for elektricitet)
   (2008/C 301/15)
   Processprog: litauisk
   Den forelæggende ret
   Lietuvos Respublikos Konstitucinis Teismas
   Part i hovedsagen med henblik på prøvelse af forfatningsmæssigheden
   Julius Sabatauskas m.fl.
   Sagens genstand
   Anmodning om præjudiciel afgørelse — Lietuvos Respublikos Konstitucinis Teismas — fortolkning af artikel 20 i Europa-Parlamentets og Rådets direktiv 2003/54/EF af 26. juni 2003 om fælles regler for det indre marked for elektricitet og om ophævelse af direktiv 96/92/EF — Erklæringer vedrørende nedluknings- og affaldsforvaltningsaktiviteter (EUT L 176, s. 37) — forenelighed mellem direktivet og en national regel, hvorefter en kundes udstyr kun kan tilsluttes et el-transportnet, såfremt operatøren af distributionsnettet nægter adgang til distributionsnettet.
   Konklusion
   
               1)
            
            
               Artikel 20 i Europa-Parlamentets og Rådets direktiv 2003/54/EF af 26. juni 2003 om fælles regler for det indre marked for elektricitet og om ophævelse af direktiv 96/92/EF skal fortolkes således, at bestemmelsen alene definerer medlemsstaternes forpligtelser for så vidt angår tredjeparters adgang og ikke tilslutning til transmissions- og distributionssystemerne for elektricitet, og at den ikke foreskriver, at den ordning for adgang til systemerne, som medlemsstaterne skal iværksætte, skal give de privilegerede kunder mulighed for frit at vælge hvilken type net, de ønsker at tilslutte sig.
            
         
               2)
            
            
               Nævnte artikel 20 skal endvidere fortolkes således, at den ikke er til hinder for nationale bestemmelser, hvorefter en privilegeret kundes udstyr kun må tilsluttes et transmissionssystem, såfremt distributionssystemoperatøren på grundlag af godtgjorte tekniske og driftsmæssige krav, nægter at tilslutte den privilegerede kundes udstyr, der befinder sig på området angivet på distributionssystemoperatørens licens, til distributionssystemet. Det tilkommer imidlertid den nationale retsinstans at efterprøve, om iværksættelsen og anvendelsen af denne ordning i forhold til systembrugerne sker efter objektive og ikke-diskriminerende kriterier.
            
         
      (1)  EUT C 170 af 21.7.2007.